Искра Радева
Искра Димитрова Радева-Станулова е българска актриса.

Биография 
Родена е на 21 март 1951 г. в София.

През 1973 г. завършва актьорско майсторство за драматичен театър във ВИТИЗ „Кръстьо Сарафов“ в последния клас на Апостол Карамитев и от същата година е в трупата на Народния театър за младежта.

На Стената на славата пред Театър 199 има пано с нейните отпечатъци.

През 90-те години Радева проявява активност в шоубизнеса, поп музиката и камерната сцена, изявява се като автор на текстове на песни и спектакли.

През 1997 г. актрисата напуска Младежкия театър, а през 1999 г. създава свой театър – „Искри и сезони“, проявявайки се като продуцент и режисьор. През 2000 г. поставя шоуспектакъла „Сбогом, 20 век“, а нейната продуцентска къща „ИРД“ организира едни от най-шумните шоу-спектакли в България.

Кариера на озвучаваща актриса 
Радева се занимава с дублаж на сериали за Българската телевизия (Първа програма) през 80-те и 90-те години. Най-известната ѝ роля в озвучаването е тази на Меги Клийри в „Птиците умират сами“. Сред някои от другите сериали с нейно участие са „Богат, беден“ и „Завръщане в Рая“.

Личен живот 
Нейна дъщеря е водещата на игра в предаването „На кафе с Гала“ по Нова телевизия Елена Станулова.

Театрални роли 
 „Вик за любов“ (Жозиан Баласко)
 „Женско царство“ (Ст. Л. Костов)
 „Любовна нощ“ (Рей Галтън Джон Антробс)
 „Наследството“ (Пиер Шано)
 „Ожени се за мен“ (Анна Петрова) по Джон Ъпдайк
 „Квартет за двама“ (Анатолий Крим) – Елена
 „Безпаметна любов“ (Валентин Красногоров) – Марина
 „Депутатите не лъжат“ (Димитрис Псатас) – Джени Ферекис
 „Лоши момичета“ (Нийл Саймън)
 „The Best“ (Искра Радева и Иван Балсамаджиев)
 „Имам нужда от теб“ (Нийл Саймън) – Ивлин Мейра
 „Лудории в съботната вечер“ (Марсел Митоа) – Люсиен
 „Луд съм по теб“ (Нийл Саймън) – Джени
 „Втори меден месец“ (Мортимър и Кук) – Милдрид
 „Хубавата Мария“
 „Любов необяснима“
 „Една чанта мечти“
 „Двамата веронци“ (Уилям Шекспир) – Джулия
 „Професията на мисис Уорън“ (1996) (Бърнард Шоу)
 „Автобиография“ (1977) (Бранислав Нушич)

Телевизионен театър 
Радева става популярна актриса от значителните си постижения в телевизионния театър:
 „Луд съм по теб“ (2001)
 „Бродът“ (1989)
 „Пази се от ягуар“ (1989)
 „Забравен ключ“ (1989) (Алка Радионова)
 „Дълъг ден“ (1988) (Виктория Токарева) - Виктория Владимирова, тв журналистка
 „Представянето на комедията „Г-н Мортагон“ от Иван Вазов и Константин Величков в пловдивския театър „Люксембург“ в 1883 г.“ (1988) (Пелин Пелинов), 2 части – Лия Сапунова
 „Черни очи за случайни срещи“ (1988) (от Любомир Пеевски, реж. Чавдар Савов)
 „Хартиеният човек“ (1986) (Кънчо Атанасов)
 „Незабравими дни“ (1985) (Лозан Стрелков), 2 части
 „Владетелят на света“ (1985) (Александър Беляев)
 „Чичовци“ (1984) (Иван Вазов), мюзикъл – Христина
 „Рози за доктор Шомов“ (1984) (от Драгомир Асенов, реж. Димитрина Гюрова и Николай Савов)
 „Последният дуел“ (1984) (Мар Байджиев)
 „Ифигения в Таврида“ (1983) (Гьоте) – Ифигения
 „Лунният камък“ (1982) (Уилки Колинс), 3 части
 „Джин и медени питки“ (1981) (Нийл Саймън)
 „Владетелят на света“ (1979)
 „Арсеник и стара дантела“ (от Джоузеф Кесълринг, реж. Асен Траянов), 2 части
 „Един миг от пропастта“ (1979) (Н. Мирошниченко) – Лена
 „Ако...“ (1979) (Самуил Альошин)
 „Емилия Галоти“ (1979)
 „Незавършена симфония“ (Божидар Божилов) (1978) – Мария
 „Нервни времена“ (1978) (Радослав Михайлов)
 „Емилия Галоти“ (Готхолд Ефраим Лесинг) (1978)
 „Моите непознати“ (Михаил Величков) (1978), 2 части
 „Варшавска мелодия“ (Леонид Зорин) (1978) – Хелена
 „Иванко“ (1978)
 „Каин магьосникът“ (1978) (Камен Зидаров)
 „Свободен час“ (1977) (Н. Долинина)
 „Съдии на самите себе си“ (1977)
 „Стъклената менажерия“ (1977) (Тенеси Уилямс)
 „В люляковата градина“ (1977) (А. Салодар)
 „Мотопедът“ (1975)
 „Черната стрела“ (1974) (Йордан Добрев)

Филмография

Източници

Външни препратки 
  
  Искра Радева в КиноПоиск
 Искра Радева в Discogs
 Канадско-българския културен център „Зорница“ – Монреал

Български актьори и актриси
Български театрални актьори и актриси
Български озвучаващи актриси
Български естрадни певци
Възпитаници на НАТФИЗ
Заслужили артисти (България)
Носители на Икар
Носители на орден „Св. св. Кирил и Методий“
Родени в София